साइखोम मीराबाई चानू

साइखोम मीराबाई चानू (जन्म : 8 अगस्त 1994) एक भारतीय भारोत्तोलन खिलाड़ी हैं। २०२१ के टोक्यो ओलंपिक खेलों में इन्होंने ४९ किग्रा वर्ग में रजत पदक जीता।  भारत के लिये भारोत्तोलन में रजत पदक जीतने वाली वे प्रथम महिला हैं। वर्ष 2022 में बर्मिंघम हो रहे कॉमनवेल्थ गेम्स में मीराबाई चानू  ने 49kg वेटलिफ्टर में 109 kg वेटलिफ्टिंग कर गोल्ड मेडल अपने नाम की हैं।

व्यक्तिगत जीवन
साइखोम मीराबाई चानू का जन्म 8 अगस्त 1994 को भारत के एक उत्तर पूर्वी राज्य मणिपुर की राजधानी इम्फाल में हुई थी। इनकी माता का नाम साइकोहं ऊँगबी तोम्बी लीमा है जो पेशे से एक दुकानदार हैं वहीँ इनके पिता का नाम साइकोहं कृति मैतेई है जो PWD डिपार्टमेंट में नौकरी करते हैं। मीराबाई चानू अपने बचपन के दिनों से ही भारत्तोलन में रूचि रखती थी क्युकी केवल 12 वर्ष की उम्र में ही लकड़ियों के गुच्छे उठाकर अभ्यास किया करती थी। 

कैरियर
चानू ने 2014 राष्ट्रमण्डल खेल में 48 किग्रा श्रेणी में रजत पदक जीता तथा गोल्ड कोस्ट में हुए 2018 संस्करण में विश्व कीर्तिमान के साथ स्वर्ण पदक जीता। उनकी सबसे बड़ी उपलब्धि 2017 में अनाहाइम, संयुक्त राज्य अमेरिका में आयोजित हुई विश्व भारोत्तोलन चैम्पियनशिप में स्वर्ण पदक जीतना था। चानू ने 24 जुलाई 2021 को ओलम्पिक में 49 किग्रा भारोत्तोलन मेंं भारत के लिए पहला रजत पदक जीता। 
उन्होंने स्नैच में 87 kg भार उठाते हुए,क्लीन एंड जर्क में 115 kg सहित कुल 202 किलोग्राम वजन उठा कर रजत पदक पर कब्ज़ा किया । चानू ने टोक्यो ओलम्पिक 2020(2021) में भारत को पहला पदक दिलाकर पदक तालिका में खाता खोला।
गौरतलब है कि सुश्री कर्णम मल्लेश्वरी  (कांस्य पदक सिडनी ओलंपिक  2000) के बाद चानू वेटलिफ्टिंग मे पदक जीतने वाली दूसरी व भारत की ओर से रजत पदक हासिल करने वाली पहली भारतीय वैटलिफ्टर बन गई है। चानू ने राष्ट्रमंडल खेलों में स्वयं के 186 kg रिकॉर्ड को तोड़कर नया कीर्तिमान 202 kg स्थापित किया।
इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा के 48 किलोग्राम वर्ग में रजत पदक प्राप्त किया। उन्होंने कुल 170 किलो वजन उठाया, जिसमें 75 स्नैच में और 95 क्लीन एण्ड जर्क में था। इन्होंने ब्राज़ील के रियो डी जेनेरो में आयोजित २०१६ ग्रीष्मकालीन ओलम्पिक के लिए क्वालीफाई किया, किंतु क्लीन एण्ड जर्क में तीनों प्रयास असफल रहने के बाद वह पदक जीतने में असफल रहीं। 
2017 में उन्होंने महिला महिला 48 किग्रा श्रेणी में 194 किग्रा (85 किग्रा स्नैच तथा 109 किग्रा क्लीन एण्ड जर्क) का भार उठाकर 2017 विश्व भारोत्तोलन चैम्पियनशिप, अनाहाइम, कैलीफोर्निया, संयुक्त राज्य अमेरिका में स्वर्ण पदक जीता। वह भारत में मणिपुर राज्य से हैं।

चानू ने 196 किग्रा, जिसमे 86 kg स्नैच में तथा 110 किग्रा क्लीन एण्ड जर्क में था, का वजन उठाकर भारत को 2018 राष्ट्रमण्डल खेलों का पहला स्वर्ण पदक दिलाया। इसके साथ ही उन्होंने 48 किग्रा श्रेणी का राष्ट्रमण्डल खेलों का रिकॉर्ड भी तोड़ दिया। मीराबाई चानू ने लगातार दूसरी बार भारत को कामनवेल्थ खेलों में वर्ष 2022 में 30 जुलाई 2022 को स्वर्ण पदक दिलाया है। https://importantsarkarischeme.blogspot.com/

प्रमुख परिणाम
 वर्ष स्थल भार स्नैच (किलो) क्लीन एंड जर्क (किलो)  कुल  पद 1 2 3 पद 1 2 3 पद Olympic Games 2016   रियो डी जनेरियो, ब्राज़ील 48 kg  82  82  84  6  103  106  106  ―  NM  ― 2020  टोक्यो, जापान 49 kg  84  87  89  2  110  115  117  2  202   वर्ल्ड वेटलिफ्टिंग चैंपियनशिप 2017   अनाहेम, अमेरिका 48 kg  83  85  85  2  103  107  109  1  194  2019   पट्टाया, थाईलैंड 49 kg  84  87NR 89  5  111  114NR  118  4  201NR  4 National  Championships2020   कोलकाता, भारत 49 kg  85  88NR  90    111  115NR  117    203NR   Asian Championships 2020   तश्केंत, उज़्बेकिस्तान 49 kg  85  85  86  4  113  117  119WR  1  205NR  3 2019   निंगबो, चीन 49 kg  83  86  86  4  109  113  115  3  199  4Commonwealth Games 2018   गोल्ड कोस्ट, ऑस्ट्रेलिया 48 kg  80  84  86NR    103  107  110NR    196NR  2014  ग्लासगो, स्कॉटलैंड 48 kg  72  75  75  2  92  95 98 2  170  '''

सम्मान 
2018 राष्ट्रमण्डल खेलों में विश्व कीर्तिमान के साथ स्वर्ण जीतने पर मणिपुर के मुख्यमंत्री एन बीरेन सिंह ने ₹15 लाख की नकद धनराशि देने की घोषणा की। 2018 में उन्हें भारत सरकार ने पद्म श्री पुरस्कार से सम्मानित किया। इन्हें २०१८ में राष्ट्रपति रामनाथ कोविंद द्वारा राजीव गाँधी खेल रत्न पुरस्कार से सम्मानित किया गया।

टोक्यो ओलंपिक 2021 में सवर्ण  पदक जीतने पर मणिपुर सरकार ने 1 करोड़ रुपये की पुरस्कार राशि एवं सरकारी नौकरी देने की घोषणा की है। 

 सन्दर्भ 

श्रेणी:2014 राष्ट्रमण्डल खेलों में भारत के रजत पदक विजेता खिलाड़ी
श्रेणी:भारतीय महिला भारोत्तोलक
श्रेणी:2016 ओलम्पिक में भारत के खिलाड़ी
श्रेणी:मणिपुर के खिलाड़ी
श्रेणी:1994 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:इम्फाल के लोग
श्रेणी:2018 राष्ट्रमण्डल खेलों में भारत के स्वर्ण पदक विजेता खिलाड़ी
श्रेणी:राजीव गांधी खेल रत्न के प्राप्तकर्ता
श्रेणी:2020 ग्रीष्मकालीन ओलम्पिक में भारत के रजत पदक विजेता
श्रेणी:भारत के ओलम्पिक रजत पदक विजेता
श्रेणी:भारत के ओलम्पिक खेल पदक विजेता
श्रेणी:2020 ग्रीष्मकालीन ओलम्पिक में भारत के खिलाड़ी